Forslag – eksempel – mal

for en kommunal trafikksikkerhetsplan

For perioden 2018 – 2021 (2025)

Dette dokumentet er utarbeidet av Trygg Trafikk med den hensikt å gi kommuner en ide – støtte – hjelp til å utvikle en helhetlig kommunal trafikksikkerhetsplan. Dokumentet ivaretar nasjonale målsettinger, folkehelselovens intensjoner, og bredden i det kommunale trafikksikkerhetsarbeidet.

Kapittel 4, Nasjonale og regionale føringer I dette kapittelet har vi laget et konsentrat av føringene som vil være relevante for det kommunale trafikksikkerhetsarbeidet, noe vi vurderer som viktig for å se helheten i det totale trafikksikkerhetsarbeidet

Konseptet Trafikksikker kommune er omtalt i dette kapittelet og også foreslått som tiltak i kapittel 7. For de kommunene som ikke er godkjent, men ønsker å arbeide mot en godkjenning, vil det være en fordel å ha tiltaket forankret i kommunens trafikksikkerhetsplan.

Kapittel 7. Tiltak Tiltakene i *Nasjonal tiltaksplanen for trafikksikkerhet på vei 2018-2021* er delt inn i 13 ulike innsatsområder hvor det for hvert av områdene er utarbeidet nasjonale mål (tilstandsmål) . Vi har i dette utkastet plukket ut 11 områder (de som vi finner mest relevante å konsentrere seg om for kommunene) og foreslått konkrete tiltak innenfor hvert av områdene.

Områdene er: *Fart, rus, bilbelte, barn, ungdom og unge førere, eldre, gående og syklende, mc og moped, kjøretøyteknologi, systematisk trafikksikkerhetsarbeid, fysiske trafikksikkerhetstiltak.*

Kommunen står selvfølgelig fritt å supplere med andre områder og tiltak, eller redusere tilsvarende.

Kommunen kan om ønskelig kopiere hele eller deler av dette utkastet.

For eventuelle spørsmål vedrørende utkastet eller andre spørsmål om kommunale trafikksikkerhetsplaner, ta kontakt med

Trygg Trafikk ved Ingrid Lea Mæland eller Harald Heieraas

[maeland@tryggtrafikk.no](mailto:maeland@tryggtrafikk.no)

[heieraas@tryggtrafikk.no](mailto:heieraas@tryggtrafikk.no)

KOMMUNES TRAFIKKSIKKERHETSPLAN 2018– 2021

Innhold

1 Forord

2 Sammendrag

3 Innledning

3.1 Historikk

3.2 Organisering av kommunens trafikksikkerhetsarbeid

3.3 Samarbeidspartnere

4 Nasjonale og regionale føringer for trafikksikkerhetsarbeidet

4.1 Meld. St. 40 (2015-2016) Trafikksikkerhetsarbeidet – samordning og organisering

4.2 Nasjonal transportplan

7.2.1 Barnas transportplan

4.3 Nasjonal tiltaksplan for trafikksikkerhet på veg 2018 – 2021

4.4 Folkehelse og trafikksikkerhet

4.5 Rogaland fylkes trafikksikkerhetsplan

4.6 Trafikksikker Kommune

5 Ulykkessituasjonen / -utviklingen i ............... kommune

5.1 Trafikale utfordringer

5.2 Analyse av ulykkene

6 Mål og strategi for trafikksikkerhetsarbeidet i ............... kommune

6.1 Målsettinger

6.2 Strategier

7 Kommunale tiltak

7.1 Risikoadferd i trafikken

7.1.1 Fart,

7.1.2 Rus

7.1.3 Bilbeltebruk

7.2 Befolkningsgrupper (barn, ungdom, eldre og funksjonshemmede)

7.2.1 Barn

7.2.2 Ungdom og unge førere

7.2.3 Eldre trafikanter og trafikanter med funksjonsnedsettelse

7.3 Trafikantgrupper/kjøretøygrupper (gående, syklende, mc og moped,

tunge kjøretøy)

7.3.1 Gående og syklende,

7.3.2 Motorsykkel og moped

7.4 Kjøretøyteknologi

7.5 Systematisk trafikksikkerhetsarbeid i offentlig og privat sektor

7.6 Fysiske trafikksikkerhetstiltak

8 Økonomi

9 Evaluering / Rullering

Vedlegg

Tabelloversikt tiltak

Veileder Trafikksikker Kommune

………………..

……………

1. Forord

Kommunene har ansvar for investeringer, drift og vedlikehold av det kommunale vegnettet. Som vegeier, har kommunen også et spesifikt ansvar for trafikksikkerhetstiltak på kommunale veger. I henhold til folkehelseloven og plan- og bygningsloven har kommunen et generelt ansvar for å forebygge skader og ulykker lokalt. Kommunene har ansvar og virkemidler som kan bidra til økt innsats i det lokale trafikksikkerhetsarbeidet. De er store arbeidsgivere og kjøpere av transporttjenester. I tillegg er de eiere av barnehager og skoler.

Trafikksikkerhet handler om å kunne bevege seg trygt i sitt lokalmiljø, enten man er fotgjenger, syklist eller bilist – barn, ungdom eller voksen.

Trafikksikkerhetsplanen 2018 – 2021 vil danne grunnlaget for videreføring av trafikksikkerhetsarbeidet i ............... kommune.

Fysiske tiltak…………………………………………………..

Trafikksikkerhetsarbeid for alle trafikantgrupper er viktige folkehelsetiltak. Trafikksikkerhetsplanen har fokus på helseperspektivet som er et satsingsområde for kommunen.

Utfordringen for det kommunale trafikksikkerhetsarbeidet er å få satt temaet på den politiske dagsorden. Det er viktig å sikre at trafikksikkerhetsplanen blir fulgt opp og tiltakene gjennomført.

Kommunestyrets vedtak lyder slik:

2. Sammendrag

3. Innledning

3.1 Historikk

Denne planen er nr. …. i rekken av trafikksikkerhetsplaner for ............... kommune. Planene har hatt som hovedfunksjon å være et styringsverktøy for et målrettet trafikksikkerhetsarbeid i kommunen, og dette er langt på vei oppnådd. De største utfordringene har vært forankring i alle kommunens ledd, samt finansiering av ikke-fysiske tiltak.

Under utarbeidelsen av ............... kommunes trafikksikkerhetsplaner har samordning med overordnede planer, spesielt ......... fylkes trafikksikkerhetsplan blitt betydelig vektlagt, for å sikre en rød tråd i arbeidet, fra nasjonalt til lokalt nivå. Denne strategien vil bli videreført og forsterket, spesielt siden de nasjonale føringene er blitt tydeligere og mer konkrete, bl.a. gjennom Nasjonal transportplan, Stortingsmelding 40 og «Nasjonal tiltaksplan for trafikksikkerhet på veg» 2018-2021.

3.2 Organisering av trafikksikkerhetsarbeidet i ........ kommune

Trafikksikkerhetsarbeidet i ............... kommune er forankret hos rådmannen, og ansvaret for prosessen med å utarbeide en ny trafikksikkerhetsplan for perioden 2018 – 2021 er tillagt ………………... Tradisjonelt har dette ansvaret vært lagt til teknisk avdeling, men kommunen ser det som viktig å forankre arbeidet hos rådmannen v/ ………………….for å synliggjøre at alle kommunens sektorer må ta sin naturlige del av ansvaret. Det er av avgjørende betydning for arbeidet at den enkelte sektorleder sørger for at egne tiltak i planen blir gjennomført.

Parallelt med utarbeidelsen av kommunens plan for neste periode (2018-2021) er også en ny Nasjonal tiltaksplan for trafikksikkerhetsarbeid på veg samt ......... fylkes trafikksikkerhetsplan ferdigstilt. Dette har resultert i at mange av tiltakene i denne planen er en videreføring av nasjonale og fylkeskommunale forventninger til det kommunale trafikksikkerhetsarbeidet; noe som sikrer en rød tråd i arbeidet, fra nasjonalt til kommunalt nivå.

3.3. Samarbeidspartnere

*Her kan nevnes ulike instanser og organisasjoner som er viktige bidragsytere i trafikksikkerhetsarbeidet i kommunen men som styrer sin virksomhet basert på egne planer og tiltak som for eksempel:*

*Politi, Statens vegvesen, Røde kors, Personskadeforbundet, NAF , MA, NMCU, Trygg Trafikk, etc*

4 Nasjonale og regionale føringer i trafikksikkerhetsarbeidet

4.1 Meld. St. 40 (2015-2016) Trafikksikkerhetsarbeidet – samordning og organisering

Regjeringen legger til grunn at Norge er verdensledende innen trafikksikkerhet på veg, som følge av målrettet, tverrsektoriell, kunnskapsbasert og langsiktig innsats. Trafikkulykker utgjør likevel et betydelig samfunnsproblem, og omfanget av tapte liv er uakseptabelt. Trafikksikkerhet må derfor fortsatt ha høy prioritet, med nullvisjonen som et av hovedmålene for transportpolitikken.

Det vises til at mange av de enkle og mest effektive trafikksikkerhetstiltakene er tatt i bruk. Med et relativt lavt antall trafikkulykker blir ytterligere reduksjon i antallet drepte og hardt skadde stadig mer krevende og avhengig av økt og felles innsats fra flere offentlige aktører. Hovedinnretningen på meldingen er derfor å belyse tverrsektorielle utfordringer og behov i trafikksikkerhetsarbeidet, og bidra til bedre overordet forankring og økt samordning av den framtidige innsatsen.

I stortingsmeldingen presenterer regjeringen seks satsningsområder:

* Forankring av tverrsektorielt trafikksikkerhetsarbeid på overordnet nivå
* Bedre utnyttelse av tilsyns- og kontrollinnsatsen gjennom styrket tverretatlig samarbeid
* Mer effektiv formidling, enklere tilgang og bedre utnyttelse av kunnskap fra

ulykkesundersøkelser:

* Retningslinjer for registrering av vegtrafikkulykker og økt utveksling av skade- og ulykkesdata

Generelt vil regjeringen videreføre en bred tilnærming i trafikksikkerhetsarbeidet, en målrettet innsats mot de alvorligste ulykkestypene og en målrettet innsats mot risikogrupper. Det trafikantrettede trafikksikkerhetsarbeidet skal vektlegges.

4.2 Nasjonal transportplan

**Meld. St. 33 (2016-2017) Nasjonal transportplan 2018-2029**

Nasjonale mål og hovedområder for innsats

Regjeringen viderefører i Meld. St. 33 (2016-2017) Nasjonal transportplan 2018-2029 nullvisjonen og legger opp til et nytt ambisiøst etappemål om maksimalt 350 drepte og hardt skadde i 2030, Regjeringen vil i planperioden rette innsatsen mot følgende fem hovedområder:

– Sikre veger

– Risikoatferd i trafikken

– Spesielt utsatte grupper i trafikken

– Teknologi

– Tunge kjøretøy

.

4.2.1 Barnas Transportplan

Nasjonal transportplan 2018-2029 inneholder for første gang et eget kapittel om Barnas transportplan. Regjeringen vil:

* Legge til rette for at åtte av ti barn og unge skal velge å gå eller sykle til skolen
* Styrke trafikksikkerheten for barn og unge
* Legge vekt på barn og unges behov i planleggingen og utviklingen av transportsystemet
* At det skal legges vekt på hensynet til barn og unge i lokal og regional planlegging
* Følge opp transportetatene og Avinor når det gjelder hensynet til barn og unge i utviklingen av transportinfrastrukturen
* Styrke kompetansen om trafikksikkerhet i barnehage og skole

I planen presiseres det at barn og unge er dagens og framtidens trafikanter, og dette må det tas hensyn til også i overordnede planer.

4.3 Nasjonal tiltaksplan for trafikksikkerhet på veg 2018 – 2021

*Nasjonal tiltaksplan for trafikksikkerhet på veg 2018-2021* er utarbeidet av Statens vegvesen, politiet, Helsedirektoratet, Utdanningsdirektoratet, Trygg Trafikk, fylkeskommunene og syv storbykommuner. I tillegg har en rekke øvrige aktører gitt innspill til planen.

Planen bygger på *Meld. St. 33 (2016-2017) Nasjonal transportplan 2018-2029* (NTP) og *Meld. St. 40 (2015-2016) Trafikksikkerhetsarbeidet – samordning og organisering*. Ambisjonsnivå og prioriteringer i tiltaksplanen er i samsvar med *Statens vegvesens handlingsprogram 2018-2023 (2029)*, *Strategiplan for polititjeneste på veg 2016-2019*, *Trygg Trafikks strategi 2018-2025*, fylkeskommunenes planer for prioritering innenfor trafikksikkerhetsarbeidet og de syv storbykommunenes trafikksikkerhetsplaner.

Formålet med tiltaksplanen er å presentere et omforent og bredt spekter av faglig forankrede tiltak, i tillegg til å styrke samarbeidet mellom de sentrale trafikksikkerhetsaktørene. Tiltakene i tiltaksplanen skal sikre at vi har stø kurs mot etappemålet i NTP om maksimalt 350 drepte og hardt skadde i 2030, hvilket innebærer en reduksjon på om lag 60 prosent sammenliknet med gjennomsnittet for perioden 2012-2015.

4.4 Folkehelse og trafikksikkerhet

Trafikkulykker vurderes som et betydelig folkehelseproblem på tross av en markant reduksjon av antallet alvorlige trafikkulykker siden 1970. Det er spesielt for unge mennesker at trafikkulykker utgjør en viktig årsak til tidlig død, helsetap og redusert livskvalitet. Regjeringen vil i tråd med Meld. ST. 19 (2014 2015) Folkehelsemeldingen mestring og muligheter, forsterke det tversektorielle samarbeidet for å forebygge ulykker. Det er viktig at kommunen integrerer det ulykkesforebyggende arbeidet generelt, og trafikksikkerhetsarbeidet spesielt i sitt folkehelsearbeid

4.5 Handlingsplan for Trafikksikkerhet for Rogaland 2018-2023

**Fysiske tiltak**

Trafikksikkkerhet på fylkesveinettet følges opp gjennom handlingsprogrammet for fylkesveier.

**Ikke-fysiske tiltak**

Følgende områder er definert som satsningsområder i det fylkeskommunale arbeidet

Trafikksikkerhet inn på systemnivå, herunder:

* Flere kommuner skal bli godkjent som «Trafikksikker kommune»
* Videreutvikle samarbeid innenfor «Partnerskap for folkehelse»
* Trafikksikkerhet innarbeides i bedrifters HMS-system

Fokus på risikoutsatte grupper

* Eldre bilførere
* Unge bilførere
* Mc førere
* Rusmisbrukere
* Innvandrere

4.6 Trafikksikker Kommune

Etter vegtrafikklovens § 40a har fylkeskommunen et ansvar for å tilrå og samordne tiltak for å fremme trafikksikkerheten i fylket. En viktig oppgave i denne sammenheng er å påvirke og stimulere kommunene til å arbeide målrettet og helhetlig med trafikksikkerhetsarbeidet.

Det er mange lover og forskrifter som direkte eller indirekte omtaler kommunens ansvar for ulykkesforebygging, folkehelsearbeid og trafikksikkerhet. Kommunen er pålagt et ansvar bl.a. som veieier, som eier av skole og barnehager, stor arbeidsgiver og kjøper av transporttjenester.

For å ivareta denne helhetstenkningen er det utarbeidet kriterier og sjekklister skal være et verktøy for å kvalitetssikre kommunens trafikksikkerhetsarbeid. ............... kommune har satt seg som mål å oppfylle alle kriteriene og gjennom en fylkeskommunal godkjenningsordning bli erklært som Trafikksikker kommune” innen……………...

Vedlegg ……gir en grundigere innføring i Trafikksikker kommune-konseptet.

5. Ulykkessituasjonen / -utviklingen i ............... kommune

Ulykker og skader i trafikken påfører selvsagt menneskene som rammes store lidelser. De er også svært kostbare for samfunnet. Ulykkeskostnadene beregnet til ca. 24,2 mrd. kr. Helse- og omsorgstjenestene i kommunene må ta mye av regningen. Det lønner seg derfor å forebygge!

I tillegg til de alvorligste trafikkulykkene skjer det også et høyt antall skader på veiene våre som ikke inngår i den offisielle ulykkesstatistikken (fordi de ikke blir rapportert til politiet). Dette gjelder spesielt for eneulykker på sykkel. Fallulykker med fotgjengere regnes ikke som trafikkulykker, og inngår derfor ikke i statistikken.

En kartlegging viser at 2184 syklister fikk behandling bare på Oslo skadelegevakt i 2014, hvorav de aller fleste skjedde i trafikken. Samme år var det offisielle antallet sykkelulykker for hele landet «kun» 555. En tilsvarende kartlegging viser at over 6000 fotgjengere ble behandlet for skader i 2016. Svært mange av skadene skjedde på glatt føre om vinteren og kunne derfor sannsynligvis vært forebygget gjennom bedre vedlikehold på veiene våre, særlig måking og strøing.

5.1 Trafikale utfordringer i kommunen

*Beskrivelse av ulike veier i kommunen, veieiere, og hvilke utfordringer kommunen står ovenfor*

5.2 Analyse av ulykkene

Grafer og søyler som viser antall og utvikling for eksempel i siste 5-års periode

Statens vegvesen vil være behjelpelig med å fremskaffe ulykkesstatistikk for kommunen

**Statens vegvesen lokalt kan fremskaffe ulykkesstatistikk**

6. Mål og strategi for trafikksikkerhetsarbeidet i ............... kommune

6.1 Målsetting

I perioden 2018 – 20… skal det maksimalt være ……. drepte og skadde i trafikken i ............... kommune. Dette innebærer en reduksjon på ….. % i forhold til foregående fireårsperiode, og er i samsvar med den utviklingen vi har sett i kommunen de siste fireårsperiodene.

6.2 Strategi

I Nasjonal Tiltaksplan for trafikksikkerhet på veg er det satt opp en rekke tilstandsmål formulert som måltall. For å nå disse målene må det iverksettes tiltak.

Kommunen skal arbeide aktivt for å bidra til at vi oppnår disse tilstandsmålene. Dette gjelder først og fremst på følgende områder:

Økt andel bruk av bilbelte, refleks, bakovervendt barnesikring, sykkelhjelm.

Redusere andelen av bilister som overskrider fartsgrensene.

* Arbeide målrettet for at flere går og sykler til skolen.
* Alle skoler er godkjent som trafikksikre skoler.
* Alle barnehager er godkjent som trafikksikre barnehager.
* Kommunen godkjent som trafikksikker kommune.
* Øke antallet km med gang og sykkelvei ?

7. Kommunale tiltak

I den Nasjonale tiltaksplanen (2018-2021) er det satt mål for tilstandsutvikling innenfor områder der tilstandsendringer er av vesentlig betydning for utviklingen i antall drepte og hardt skadde. Tilstandsmålene er satt innenfor 13 ulike innsatsområder.

I dette kapittelet gjengir vi de nasjonale tilstandsmålene og de innsatsområdene kommunene finner det mest relevant å arbeide med (11 av 13) . Under hvert av områdene har vi konkretisert våre kommunale tiltak som skal bidra til å nå de nasjonale målene

7.1 Risikoadferd i trafikken

7.1.1 Fart,

Nasjonale mål:

|  |  |  |  |
| --- | --- | --- | --- |
| Fart  *(kapittel 4.2)* | Andel av kjøretøyene som overholder fartsgrensene | 57,2 %  *(2016)* | 70 %  *(2022)* |
| Rus  *(kapittel 4.3)* | Andel av trafikkarbeidet som utføres under påvirkning av alkohol over 0,2 promille | 0,2 %  *(2016/2017)* | 0,1 %  *(2026)* |
| Andel av trafikkarbeidet som utføres under påvirkning av narkotika over straffbarhetsgrensen | 0,6 %  *(2016/2017)* | 0,4 %  *(2026)* |

**Kommunale tiltak:**

* Kommunen som arbeidsgiver skal påvirke sine ansatte i tjeneste til å opptre med minst mulig risiko i trafikken.
* Kommunen skal ha utarbeidet retningslinjer for tjenestereiser og forankret denne i alle sektorer.
* Trafikksikkerhet skal være årlig tema i kommunens arbeidsmiljøutvalg (AMU)
* Kommunen, som kjøper av ulike tjenester, stiller krav til samarbeidspartnere om trafikksikker adferd (transporttjenester og vei og vedlikeholdstjenester) Disse innarbeides i anbudsdokumentene.
* Kommunens ansatte gjennomfører e-læringskurs i Trafikksikkerhet og HMS (utviklet på KS-læring plattform av Trygg Trafikk som blir tilgjengelig ved årsskiftet 2018/2019)

7.1.2 Rus

Nasjonale mål

|  |  |  |  |
| --- | --- | --- | --- |
| Rus  *(kapittel 4.3)* | Andel av trafikkarbeidet som utføres under påvirkning av alkohol over 0,2 promille | 0,2 %  *(2016/2017)* | 0,1 %  *(2026)* |
| Andel av trafikkarbeidet som utføres under påvirkning av narkotika over straffbarhetsgrensen | 0,6 %  *(2016/2017)* | 0,4 %  *(2026)* |

**Kommunale tiltak:**

* Kommunen skal arbeide aktivt for å forhindre at ansatte er påvirket av legal eller illegale rusmidler i tjenesten.
* Ved kjøp eller leasing av nye biler skal alkolås innarbeides som en del av anbudsgrunnlaget

7.1.3 Bilbeltebruk

**Nasjonale mål**

|  |  |  |  |
| --- | --- | --- | --- |
| Bilbelte/sikring av barn i bil  *(kapittel 4.4)* | Andel førere og forsetepassasjerer som bruker bilbelte i lette kjøretøy | 97,2 %  *(2017)* | 98 %  *(2022)* |
| Andel barn i alderen 1 – 3 år som er sikret bakovervendt i bil | 63 %  *(2017)* | 75 %  *(2022)* |
| Andel førere av tunge kjøretøy som bruker bilbelte | 84,3 %  *(2017)* | 95 %  *(2022)* |

**Kommunale tiltak:**

* Kommunen skal alltid velge busser med 3-punktsbelte ved leie av busser til transport i regi av kommunen.
* Kommunen har, i retningslinjene for tjenestereiser, en forventning om at alle kommunalt ansatte bruker bilbelte ved transport i tjeneste. Dette gjelder bil og buss.
* Helsestasjonenes virksomhet skal ha økt fokus på temaet barn i bil og da spesielt at barna skal sitte sikret bakovervendt i bil til de er 4 år.
* Kommunen gjennom de kommunale barnehagene gjennomfører tiltak for å øke fokus på sikring av barn i bil (materiell / kampanje gjennom Trygg Trafikk)

7.2 Befolkningsgrupper (barn, ungdom, eldre og funksjonshemmede)

7.2.1 Barn

Nasjonale mål

|  |  |  |  |
| --- | --- | --- | --- |
| Barn (0-14 år)  *(kapittel 5.2)* | Antall drepte barn (0-14 år) i trafikken. | 4  *(2017)* | 0  *(minst ett år i 2018-2021)* |

**Kommunale tiltak:**

* Barnehager og skoler skal i samarbeid med foresatte ha fokus på trafikksikkerhetsarbeid og forebygging av ulykker. (Tiltak i trafikksikker barnehage og skole)
* Kommunen skal gjennomføre vurdering av særlig farlig skolevei
* Kommunen skal arbeide for trafikksikre soner rundt skolene (Hjertesone)
* Kommunen skal begrense muligheten for å kjøre inn på skoleområder og i tilknytning til skoler
* Kommunen skal legge til rette for at flere kan sykle eller gå til skolen.
* De kommunale barnehagene skal være godkjent som Trafikksikker barnehage
* Kommunen skal påvirke til at alle de private barnehagene skal ha være godkjent som Trafikksikker barnehage
* Skolene skal være godkjent som Trafikksikker skole.
* Kommunen skal påvirke private skoler til å få godkjenning som Trafikksikker skole
* Skolene skal sørge for god sykkelopplæring i tråd med kompetansemål i Kunnskapsløftet
* Kommunen skal stimulere lag og foreninger til at alle barn til og fra fritidsaktiviteter sikres best mulig og at voksne som transportører kjører med lavest mulig risiko.
* Kommunen skal sørge for at ansatte i barnehager og skoler har tilstrekkelig kompetanse for å gjennomføre god trafikkopplæring i tråd med gjeldende rammeverk
* Kommunen skal stimulere lag og foreninger til å innarbeide retningslinjer for transport innenfor sin virksomhet

7.2.2 Ungdom og unge førere

Nasjonale tilstandsmål:

|  |  |  |  |
| --- | --- | --- | --- |
| Ungdom og unge førere  *(kapittel 5.3)* | Risiko for bilførere i aldersgruppen 18-19 år for å bli drept eller hardt skadd per kjørte km |  | - 30 % A |

A *Reduksjon i perioden 2018-2021 sammenliknet med perioden 2013-2016*

**Kommunale tiltak:**

* Kommunen skal sørge for at alle ungdomsskolene har nødvendig kompetanse for å tilby valgfaget trafikk på ungdomstrinnet
* Kommunen skal tilby trafikalt grunnkurs som en del av valgfag trafikk.
* Kommunen skal stimulere lag og foreninger til å innarbeide retningslinjer for transport innenfor sin virksomhet

7.2.3 Eldre trafikanter og trafikanter funksjonsnedsettelse

Nasjonale tilstandsmål:

|  |  |  |  |
| --- | --- | --- | --- |
| Eldre trafikanter og trafikanter med funksjons-nedsettelser  *(kapittel 5.4)* | Risiko for bilførere i aldersgruppen 75+ for å bli drept eller hardt skadd per kjørte km |  | - 30 % A |
| Risiko for fotgjengere i aldersgruppen 75+ for å bli drept eller hardt skadd i trafikkulykker per gåkm |  | - 30 % A |

A *Reduksjon i perioden 2018-2021 sammenliknet med perioden 2013-2016*

**Kommunale tiltak**

* Kommunen skal legge til grunn universell utforming ved fysisk utforming av veger og gangfelt (og forlengelse av gangfelt) for å ivareta eldre trafikanter og trafikanter med funksjonsnedsettelser
* Kommunen skal stimulere pensjonistforeningene til å integrere tema trafikksikkerhet i sin virksomhet

7.3 Trafikantgrupper/kjøretøygrupper (gående, syklende, mc og moped, tunge kjøretøy)

7.3.1 Innsatsområde, gående og syklende,

Nasjonale tilstandsmål:

|  |  |  |  |
| --- | --- | --- | --- |
| Gående og syklende  *(kapittel 6.2)* | Antall km i tilknytning til riksveg og fylkesveg som tilrettelegges spesielt for gående og syklende | Samlet i planperioden: 165 km på riksveg *(2018-2021)* A  230 km på fylkesveg  *(2018-2021)* | |
| Andel syklister som bruker sykkelhjelm | 58,8 %  *(2017)* | 70 %  *(2022)* |
| Andel fotgjengere som bruker refleks på belyst veg i mørke | 40 %  *(2017)* | 50 %  *(2022)* |

Kommunale tiltak:

* Helsestasjonen, barnehagene og skolene skal årlig fokusere på betydningen av at syklister og fotgjengere bruker personlig verneutstyr i trafikken (sykkelhjelm, refleks)

7.3.2 Motorsykkel og moped

|  |  |  |  |
| --- | --- | --- | --- |
| Motorsykkel og moped  *(kapittel 6.3)* | Risiko for å bli drept eller hardt skadd for MC- og mopedførere per kjørte km |  | - 30 % B |

*B Reduksjon i perioden 2018-2021 sammenliknet med perioden 2013-2016.*

**Kommunale tiltak:**

*Her må kommunen vurdere om man skal har tiltak eller har planer om å iverksette tiltak. Dette kan være mopedopplæring i skolen eller innføre Trafikk valgfag på ungdomstrinnet*

@

7.4 kjøretøyteknologi,

Nasjonale tilstandsmål:

|  |  |  |  |
| --- | --- | --- | --- |
| Kjøretøy-teknologi  *(kapittel 8.3)* | Andel av trafikkarbeidet som utføres med biler som har *automatisk nødbrems* (AEB) | 14,4 % D  *(2017)* | 25 %  *(2022)* |
| Andel av trafikkarbeidet som utføres med biler som *har feltskiftevarsler* | 39,2 % D  *(2017)* | 52 %  *(2022)* |
| Andel av trafikkarbeidet som utføres med biler som har automatisk nødbrems for å forhindre kollisjon med fotgjengere og syklister (fotgjenger-AEB) | 14,4 % D  *(2017)* | 25 %  *(2022)* |

*D Estimert andel i 2017 basert på beregninger gjort i 2015 (TØI-rapport 1450/2015 Førerstøttesystemer – Status potensial for framtiden).*

**Kommunale tiltak:**

* Kommunen skal i anbudsreglementet ,ved kjøp / leasing , legge inn krav om automatisk nødbrems, feltskiftevarsler og fotgjengervarsler

7.5 Systematisk trafikksikkerhetsarbeid i offentlig og privat sektor

Nasjonale tilstandsmål:

|  |  |  |  |
| --- | --- | --- | --- |
| Systematisk og samordnet trafikksikkerhets-arbeid i fylkes-kommuner og kommuner  *(kapittel 9.2)* | Antall kommuner som er godkjent som *Trafikksikre kommuner* | 62 E *per 1/1-2018* | 125  *per 1/1-2022* |

**Kommunale tiltak:**

* Kommunen skal være godkjent som Trafikksikker kommune.

7.6 Fysiske trafikksikkerhetstiltak

Nasjonale tilstandsmål

|  |  |  |  |
| --- | --- | --- | --- |
| Møteulykker og utforkjørings-ulykker  *(kapittel 7.2)* | Andel av trafikkarbeidet på riksveger med fartsgrense 70 km/t eller høyere som foregår på møtefrie veger | 49,3 % *pr 1/1-2018* | 54,1 % *pr 1/1-2022* |
| Antall km riksveg med fartsgrense 70 km/t eller høyere som er gjennomgått og som tilfredsstiller minstestandarden i NTP med tanke på å forhindre alvorlige utforkjøringsulykker |  | 1500 km  *(utbedres i 2018-2023) C* |

*Beskrivelser av kommunens prioriteringer de neste årene samt kostnader synliggjøres i eget vedlegg. Utfordringer på veger med staten eller fylkeskommunen som veieier beskrives særskilt. Tiltakslisten må ikke være en opplisting av alle behov, men hvilke tiltak som er realistisk for kommunen å få gjennomført i kommende planperiode med bakgrunn i kommunens økonomiske rammer.*

**Kommunale tiltak:**

8. Økonomi

Trafikksikkerhetstiltakene i denne planen skal innarbeides i økonomiplanen . Samtidig skal tiltak som går over flere år, samt tiltak med oppstart i handlingsplanperioden prioriteres i budsjettet hvert år fra 2018 til og med ……….

Enhetsledere har ansvaret for å innarbeide utgiftene innenfor eget budsjettområde.

9. Evaluering, rullering

Enhetslederne rapporterer årlig på tiltak innenfor eget ansvarsområde, til plankoordinatoren, som så sammenfatter dette og legger fram en samlet rapport til rådmannen.

Rådmannen rapporterer årlig til kommunestyret/bystyret.

VEDLEGG

- Tabell som viser samtlige tiltak med ansvarlig sektorleder og eventuell kostnad og f ferdigstillelse

- Veileder Trafikksikker kommune

- Eventuelle utfyllende, supplerende ulykkesstatistikker